Acatistul Sfântului apostol Iuda Tadeu ruda Domnului, grabnic 
ajutător al celor fără speranţă 
(19 iunie) 


Sfântul apostol Iuda Tadeu sau Levi, ruda Domnului după trup (19 iunie): 


https://www.academia.edu/43399392/Sf% C3% A2ntul_ apostol luda Tadeu _sau_ Levi r 
uda_Domnului_dup % C4%83_trup_19_iunie 


https://archive.org/details/sf.-iuda-tadeul 
https://www.slideshare.net/steaemy1/sf-iuda-tadeul 

Materiale despre Sfântul apostol Iuda Tadeu sau Levi: 


https://findependent.academia.edu/emystea/Sf-ap-luda-Tadeul 


https://archive.org/details/ O steaemy?query=luda+ruda+ Domnului 


https://www.slideshare.net/steaemy 1/search_my_uploads?type=&new=& 
RA& 


EI mai este numit și Levi sau Tadeu, dar nu trebuie confundat cu luda Isca- 
rioteanul, cu apostolul Matei (numit şi „Levi”) sau cu apostolul Tadeu din cei 
şaptezeci. El este menționat în Evangheliile sinoptice, în Faptele Apostolilor şi a 
scris o epistolă care este parte componentă din Noul Testament. 


În Noul Testament este menţionat la Cina cea de Taină când îl întreabă pe Iisus: 
„Doamne cum se face că ni te vei arăta nouă şi nu lumii?” Iar lisus 1-a răspuns: 
„Dacă cineva mă iubeşte, va ţine cuvântul Meu; Tatăl meu îl va iubi şi vom veni 
la el şi ne vom face locuinţă la el”. 


Sfântul apostol Iuda Tadeu a predicat evanghelia în Iudeea, Galileea, Samaria, 
Idumeea , apoi în Arabia, Siria, Libia, Mesopotamia, Edessa şi Persia, împreună 
cu Sfântul Simon Zilotul sau cu Sfântul Petru. A ajutat la crearea Bisericii din 
Armenia şi din alte zone, de altfel este consi-derat patronul spiritual al Armeniei. 
În Mesopotamia, Sfântul Iuda Tadeu a ajuns în jurul anului 37d.H şi a condus 
din anul 52d.H până la martiriul său biserica pe care Sfântul apostol Toma o 
înființase aici. A fost martirizat în anul 65 d.H . 


&&& 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi Slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 


Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Sade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 

Acatistul Sfântului apostol Iuda Tadeu (ruda Domnului) - 19 iunie: 
https://www.youtube.com/watch?v=PZOyjNEbQcI 

Condacul 1 
Mult smeritului apostol şi rudă a Domnului nostru lisus Hristos, luda Tadeul, 
lauda mucenicilor, grabnic ajutător al celor deznădăjduiţi, să-i cântăm cu bu- 


curic: Mare este Dumnezeu întru tine, Sfinte apostole Tadeu al Galileii! 


Icosul | 

Ai fost născut, o, sfinte apostole, în Nazaretul Galileii, fiind unul dintre cei patru 
fii ai Sfântului Iosif, logodnicul Fecioarei Maria: luda, Iacov, losie şi Simon. Şi 
tot ca şi fraţii tăi, la început nu credeai în El. Apoi, înţelegându-ţi greşeala, ai 
devenit unul dintre cei doisprezece apostoli ai Mântuitorului şi te numeai cu 
smerenie „uda, sluga lui Hristos şi fratele lui Iacov”. Pentru aceasta, o, Sfinte 
Iuda 'Tadeu, trimite-mi ajutor spre a cinsti sfântă apostolia ta: 

Bucură-te, învățătorul smereniei; 

Bucură-te, îndreptătorul mândriei; 

Bucură-te, dascălul pocăinţei; 

Bucură-te, stâlpul credinţei; 

Bucură-te, înţelept slujitor al lui Hristos; 

Bucură-te, că ascultarea ţi-a adus folos; 

Bucură-te, Sfinte Tadeu al Galileii, mare apostol al lui Hristos! 


Condacul al 2-lea 

Spre a evita confuzia cu un alt Iuda, Sfantul evanghelist Matei te-a numit cu 
înţelepciune Tadeu, ce se tâlcuieşte „lăudător” şi „„mărturisitor” sau „sânii lap- 
telui”. Te-a mai numit şi Levi, arătând astfel râvna şi vitejia ta în lupta pentru 


Mântuitorul nostru, după ce te-ai încredinţat că lisus este Mesia. Iar alţii, nu- 
mindu-te Varsava, ce se tâlcuieşte „fiul întoarcerii”, au arătat astfel imensa ta 
pocăință, credinţă şi dragoste, pentru care li cântăm lui Dumnezeu: Aliluia? 


Icosul al 2-lea 

Spre tine năzuim, aşadar, cu încredere, o Sfinte apostole Iuda Tadeu, Levi şi te 
chemăm în rugăciunile noastre. Apără-ne ca un leu de patimile sufleteşti şi tru- 
peşti, ajută-ne să înţelegem şi să împlinim cuvintele Sfintei Evanghelii, ajută-ne 
să mărturisim şi noi cu vorba, cu fapta şi cu gândul dreapta credinţă, spre slava 
lui Dumnezeu şi ajutorul aproapelui, pe noi, cei ce-ţi cântăm: 

Bucură-te, râvnă aprinsă; 

Bucură-te, comoară necuprinsă; 

Bucură-te, mărturisitor înflăcărat; 

Bucură-te, luptător avântat; 

Bucură-te, biruinţă a patimilor; 

Bucură-te, bucuria îngerilor; 

Bucură-te, Sfinte Tadeu al Galileii, mare apostol al lui Hristos! 


Condacul al 3-lea 

În tinereţe, ai arătat mai întâi şi neiubire faţă de Hristos, nevrând ca din averea 
maicii tale să 1 se facă parte şi Lui. Ţi-ai pus apoi sufletul pentru Hristos, deve- 
nind apostolul Lui, dându-ne astfel exemplu de pocăință, de smerenie de cre- 
dinţă şi de iubire. Voiai cu înflăcărare ca toată lumea să-L cunoască pe Hristos, 
să creadă în EI, să-L iubească, să se mântuiască şi să cânte în veci: Aliluia! 


Icosul al 3-lea 

La tine alergăm, o, Sfinte apostole luda Tadeu, ca la unul care înţelegi înşelarea 
diavolească prin ură şi prin necredinţă, să ne vindeci de patimi şi pe noi şi pe 
apropiații noştri, ai celor ce-ţi cântăm: 

Bucură-te, dragoste nemăsurată; 

Bucură-te, evanghelie întrupată; 

Bucură-te, învățătorul recunoştinţei; 

Bucură-te, dascălul nevoinţei; 

Bucură-te, cel ales şi încercat; 

Bucură-te, al Preasfintei Treimi slujitor devotat; 

Bucură-te, Sfinte Tadeu al Galileii, mare apostol al lui Hristos! 


Condacul al 4-lea 

După Înălţarea Domnului, ai propovăduit, Sfinte apostole, Evanghelia, mai întâi 
în ludeea, în Galileea, în Samaria şi în Idumeea. Apoi ai mers în Arabia, în Siria, 
în Mesopotamia şi in Edesa, cetatea lui Avgar, unde ai desăvârşit lucrarea 
începută de către un alt sfânt cu numele Tadeu, unul din cei şaptezeci de apos- 
toli, cântând lui Dumnezeu: Aliluia! 


Icosul al 4-lea 

Ai binevestit apoi cuvântul lui Dumnezeu şi în Persia, unde ai scris în limba 
greacă o epistolă către toţi credincioşii, scurtă, plină de învățături folositoare 
despre taina Preasfintei Treimi şi a întrupării lui Hristos, despre deosebirea 
îngerilor buni de cei răi, despre Înfricoşata Judecată. Ne-ai sfătuit apoi să fugim 
de necurăţiile păcatelor trupeşti, de huliri, de mândrie, de neascultare, de invidie, 
de urâciune, de meşteşugiri şi de vicleşuguri. Ne-ai îndemnat apoi ca fiecare să 
fim statornici în propria chemare în credinţă, în rugăciune şi în dragoste. Ne-ai 
învăţat apoi să ne îngrijim de întoarcerea celor rătăciţi la adevărata credinţă şi să 
ne păzim de eretici, a căror pierzare o considerai asemenea cu cea a sodo- 
mitenilor. Ne-ai îndemnat apoi ca, pe lângă dreapta credinţă, să avem fapte bune 
cuviincioase chemării şi vrednice de mântuire, pentru care îţi cântăm: 

Bucură-te, că în puţine cuvinte ai spus lucruri mari; 

Bucură-te, povăţuitorul celor slabi şi ai celor tari; 

Bucură-te, aprig luptător împotriva păcatului; 

Bucură-te, cel ce ne ocroteşti de chinurile iadului; 

Bucură-te, apărător al valorilor creştine; 

Bucură-te, cinstitor al rânduielii divine; 

Bucură-te, Sfinte Tadeu al Galileii, mare apostol al lui Hristos! 


Condacul al 5-lea 
Nu cunoaştem mulțimea durerilor şi a ostenelilor tale, apostole sfinte, în timp ce 


L-ai propovăduit pe Hristos. Ştim, însă, că ai botezat şi ai încredinţat prin mi- 
nuni popoarele, povăţuindu-le la mântuire. lar credincioşii ajutaţi prin rugă- 
ciunile tale Îi cântă lui Dumnezeu: Aliluia? 


Icosul al S-lea 

Îndrăznim, Sfinte apostole Iuda Tadeu, la milostivirea ta. L-am supărat pe Dum- 
nezeu prin faptele noastre de ocară şi suferim din cauza păcatelor noastre. Mij- 
loceşte ajutor după voia lui Dumnezeu, pentru sufletele şi trupurile noastre ce 
zac în suferinţe sufleteşti şi trupeşti. Credem că tu acelaşi eşti acum ca şi atunci 
şi poţi să mângâi pe cei întristați ori deznădăjduiți ajutându-i în situaţii ce par a 
nu avea rezolvări, spre slava Preasfintei Treimi. Tu eşti cel care ştii că deznă- 
dejdea este cel mai mare păcat în care necuratul caută să ne arunce. Ajută-ne să 
stăruim în rugăciune pe noi, cei întristaţi şi să înţelegem rostul suferinţei sau să 
ne izbăvim de aceasta pentru a nu cădea în deznădejde. Ajută-ne să ne purtăm 
crucea şi să răspundem chemării lui Hristos pe noi, cei ce-ţi cântăm: 

Bucură-te, doctor al trupului; 

Bucură-te, vindecător al sufletului; 

Bucură-te, nădejdea celor deznădăjduiţi; 

Bucură-te, apărarea celor asupriţi; 

Bucură-te, dascăl al virtuţii; 

Bucură-te, mustrarea necredinţei; 


Bucură-te, Sfinte Tadeu al Galileii, mare apostol al lui Hristos! 


Condacul al 6-lea 

Te-ai dus apoi prin părțile Araratului, unde ai întors mulțime de popor de la 
înşelăciunea diavolească la Hristos. Ai fost prins, însă, de închinătorii la idoli şi, 
după îndelungate chinuri, ai fost spânzurat pe lemn în chip de cruce şi străpuns 
cu săgeți de către cei necredincioşi. Şi astfel ai trecut la Hristos Dumnezeu, unde 
cânţi împreună cu toti sfinţii Lui: Aliluia! 


Icosul al 6-lea 

Sfinte apostole Iuda Tadeu, slăvim mucenicia ta şi te rugăm să mijloceşti pentru 
noi dobândirea înţelepciunii, pentru a şti când ne este de folos răbdarea su- 
ferinţei şi când trebuie să-l rugăm pe Dumnezeu să ne izbăvească de aceasta. 
Ajută-ne să dobândim tăria mărturisirii credinţei în aceste vremuri de cernere! 
Ajută-ne să vieţuim după voia lui Dumnezeu, apărând poruncile divine şi cre- 
dinţa ortodoxă pentru care te-ai adus jertfă vie pe tine însuţi, pe noi, cei ce-ţi 
cântăm: 

Bucură-te, slugă bună ce roade multe ai adus; 

Bucură-te, frate după duh al lui lisus; 

Bucură-te, că voia Lui ai împlinit; 

Bucură-te, că, la fel ca EI, în chip de cruce, pe lemn ai fost răstignit; 

Bucură-te, mucenic ce multe chinuri ai răbdat; 

Bucură-te, cel cu veşnica slavă încununat; 

Bucură-te, Sfinte Tadeu al Galileii, mare apostol al lui Hristos! 


Condacul al 7-lea 

Vestea minunilor tale s-a transmis peste timp din neam în neam şi, astfel, mulți 
aleargă la tine atunci când se află în situaţii disperate. Tu pe toţi îi mângâi şi în 
indemni să-L cinstească pe Dumnezeu cântându-l: Aliluia? 


Icosul al 7-lea 

La tine alergăm şi noi cei luptaţi de patimile noastre şi ale altor oameni, prin 
gânduri necurate, prin necazuri îngăduite de Dumnezeu pentru păcatele noastre, 
prin boli şi prin ispite. 

Bucură-te, alungarea demonilor; 

Bucură-te, vindecătorul bolnavilor; 

Bucură-te, împăcarea celor despărțiți; 

Bucură-te, mângâierea celor asupriți; 

Bucură-te, mustrarea asupritorilor; 

Bucură-te, liniştea rugătorilor; 

Bucură-te, Sfinte Tadeu al Galileii, mare apostol al lui Hristos! 


Condacul al 8-lea 


Multe sunt mărturiile credincioşilor care au apelat la ajutorul tău în situaţii dis- 
perate. Fiecare mărturie reprezintă încă o dovadă că apostolia ta continuă şi în 
zilele noastre, căci, odată cu ajutorul tău, îi îndemni pe toţi cei ce ţi se roagă să 
se pocăiască şi să-l cânte lui Dumnezeu: Aliluia! 


Icosul al 8-lea 

Te rugăm, Sfinte apostole luda Tadeu, cercetează vieţile noastre şi vezi dacă ne 
aflăm pe drumul mântuirii şi dacă voia noastră corespunde cu voia lui Dum- 
nezeu. Ajută-ne cum ştii şi cum poţi. Pe cei în vârstă, ajută-i să fie exemple bune 
pentru cei tineri. Pe cei tineri, ajută-i să fie bucurie părinților. Pe cei neînţelepți, 
ajută-i să devină înţelepţi. Pe cei necredincioşi, ajută-i să devină credincioşi. Pe 
cei aflați în situaţii disperate, ajută-i să dobândească rugăciune, spovedanie, 
Împărtăşanie, izbăvirea de chinurile veşnice, fericire cerească, înţelepciune, cu- 
getarea la patimile lui Hristos, răbdare, recunoştinţă pentru darurile deja primite, 
smerenie, credinţă, nădejde, dragoste, ocrotire, ajutor şi folos duhovnicesc. Cer- 
cetează-ne şi pe noi, cei ce-ţi cântăm: 

Bucură-te, apărătorul cauzelor ce par a fi pierdute; 

Bucură-te, ocrotitorul celor aflaţi în examene; 

Bucură-te, cel ce îi ajuţi pe cei din închisori; 

Bucură-te, vindecătorul celor bolnavi; 

Bucură-te, că aduci linişte în sufletele întristate; 

Bucură-te, ajutorul celor aflaţi în felurite necazuri; 

Bucură-te, Sfinte Tadeu al Galileii, mare apostol al lui Hristos! 


Condacul al 9-lea 

Ai fost închipuit de pictor cu o icoană a Domnului nostru lisus Hristos pe piept, 
pentru a arăta râvna ta sfântă, şi cu o săgeată, spre mărturie a pătimiru tale, căci 
ai fost străpuns cu săgeți de către cei necredincioşii care nu ştiau să-l cânte lui 
Dumnezeu: Aliluia? 


Icosul al 9-lea 

O, Sfinte apostole luda Tadeu, ajută-ne să sporim în credinţă, nădejde, dragoste, 
smerenie, curăție, milostenie, cumpătare, blândeţe, îndelungă răbdare şi hărni- 
cie. Ajută-ne să ne vindecăm de mânie, mândrie, zgârcenie, lăcomie, desfrâ- 
nare, invidie, lene, vrăjitorie şi avorturi. 

Bucură-te, nădejde sfântă; 

Bucură-te, chemare neabătută; 

Bucură-te, chip al smereniei; 

Bucură-te, sălaş al evlaviei; 

Bucură-te, Levi, leu al rugăciunii; 

Bucură-te, Tadeu, izvor al înţelepciunii; 

Bucură-te, Sfinte Tadeu al Galileii, mare apostol al lui Hristos! 


Condacul al 10-lea 

Din pricina dispreţului pentru fapta lui luda Iscarioteanul, mulți preferau să te 
numească Levi sau Tadeu. Însă tu ţi-ai sfinţit numele în smerenie cântând me- 
reu lui Dumnezeu: Aliluia! 


Icosul al 10-lea 

Roagă-te şi pentru noi, Preasfintei Treimi, Sfinte luda Tadeu, să ne dăruiscă Po- 
gorârea Duhului Sfânt, darurile Preasfântului Duh şi rugăciunea în duh şi în 
adevăr, nouă, celor ce-ţi cântăm: 

Bucură-te, următor credincios al lui Hristos; 

Bucură-te, că asculți şi înveţi cele ce sunt de folos; 

Bucură-te, că ne înveţi să iertăm pentru a fi iertaţi; 

Bucură-te, că ne ajuţi să-l fim lui lisus prieteni şi fraţi; 

Bucură-te, în via lui Hristos lucrător neobosit; 

Bucură-te, mare apărător al creştinului oropsit,; 

Bucură-te, Sfinte Tadeu al Galileii, mare apostol al lui Hristos! 


Condacul al 11-lea 

Slăvim pe Preasfanta Treime, căci prin întruparea şi jertfa pe Cruce a Mân- 
tuitorului, a făcut posibilă calea spre îndumnezeire. O cinstim pe Preasfânta Fe- 
cioară Maria care îi ajută pe creştini în încercările lor. Îi cinstim pe toţi sfinţii şi 
îngerii alături de care mijloceşti pentru noi şi-l cânţi lui Dumnezeu: Aliluia! 


Icosul al 11-lea 

Cinstim pomenirea ta, Sfinte apostole Iuda Tadeu, şi te rugăm să mijloceşti aju- 
tor de la Dumnezeu nouă, celor care îți cântăm: 

Bucură-te, slăvindu-L pe Dumnezeu; 

Bucură-te, rugându-te pentru sufletul meu; 

Bucură-te, mijlocitorul mântuirii mele; 

Bucură-te, apărătorul meu în ispite grele; 

Bucură-te, chipul milosteniei; 

Bucură-te, înfăţişarea smereniei,; 

Bucură-te, Sfinte Tadeu al Galileii, mare apostol al lui Hristos! 


Condacul al 12-lea 

Cu ce cuvinte vom lăuda viaţa ta smerită, râvna ta înflăcărată şi dragostea-ţi 
nemăsurată pentru Mântuitorul nostru lisus Hristos? Cu ce cuvinte vom lăuda 
minunile tale prea slăvite prin care îi binecuvântezi pe cei care te cinstesc? Ne- 
găsind cuvinte pe măsură, Îi mulţumim lui Dumnezeu pentru toate şi-l cântăm 
împreună cu tine: Aliluia! 


Icosul al 12-lea 


Sfinte apostole Iuda Tadeu, Îi mulţumim Preasfintei Treimi pentru ajutorul dat 
creştinilor prin mijlocirile tale şi ne rugăm ca şi de acum încolo să ne ajute şi pe 
noi să ne bucurăm de milostivirea Sa, pentru rugăciunile tale. 

Bucură-te, izgonitorul tristeţi; 

Bucură-te, aducătorul blândeţii; 

Bucură-te, împăcarea celor învrăjbiţi; 

Bucură-te, salvare a celor năpăstuiţi; 

Bucură-te, lauda apostoliei; 

Bucură-te, aflătorul bucuriei; 

Bucură-te, Sfinte Tadeu al Galileii, mare apostol al lui Hristos! 


Condacul al 13-lea (de 3 ori) 

O, Sfinte apostole şi mucenice luda Tadeu, cel ce ai dobândit atâta iubire pentru 
Mântuitorul nostru, încât viaţa ta I-ai adus prinos, primeşte această rugăciune şi 
te roagă pentru apărarea noastră de antihrist, de demoni şi de duşmani. Ajută-ne 
în necazuri şi în ispitele ce ne vin de la lume, de la trup şi de la necuratul. Mij- 
loceşte înţelepciune tuturor conducătorilor lumeşti şi bisericeşti pentru a ne 
conduce pe căile mântuirii! Ajută-ne să trecem netulburaţi prin vămile văzdu- 
hului, ca, mântuiţi fiind, să-l cântăm lui Dumnezeu: Aliluia! 


După care se zice iarăşi: 


Icosul | 

Ai fost născut, o, sfinte apostole, în Nazaretul Galileii, fiind unul dintre cei patru 
fii a1 Sfântului Iosif, logodnicul Fecioarei Maria: Iuda, Iacov, losie şi Simon. Şi 
tot ca şi fraţii tăi, la început nu credeai în El. Apoi, înţelegându-ţi greşeala, ai 
devenit unul dintre cei doisprezece apostoli ai Mântuitorului şi te numeai cu 
smerenie „uda, sluga lui Hristos şi fratele lui Iacov”. Pentru aceasta, o, Sfinte 
Iuda Tadeu, trimite-mi ajutor spre a cinsti sfântă apostolia ta: 

Bucură-te, învățătorul smereniei; 

Bucură-te, îndreptătorul mândriei; 

Bucură-te, dascălul pocăinţei; 

Bucură-te, stâlpul credinţei; 

Bucură-te, înţelept slujitor al lui Hristos; 

Bucură-te, că ascultarea ţi-a adus folos; 

Bucură-te, Sfinte Tadeu al Galileii, mare apostol al lui Hristos! 


Condacul 1 

Mult smeritului apostol şi rudă a Domnului nostru lisus Hristos, luda Tadeul, 
lauda mucenicilor, grabnic ajutător al celor deznădăjduiţi, să-i cântăm cu bu- 
curic: Mare este Dumnezeu întru tine, Sfinte apostole Tadeu al Galileii! 


Viaţa şi pătimirile Sfântului apostol Iuda, fratele Domnului a cărui 
pomenire Sfânta Biserică o sărbătoreşte pe 19 iunie 


Vietile 


Apostoli 


Vieţile Sfinţilor apostoli (pdf): 
https://www.academia.edu/42945271/Vie% C5% A3ile Sfin % C5% A3ilor apostoli 


https://archive.org/details/vietile-sf.-a 


https://drive.google.com/file/d/1ycWFHd0A9dHBu- 
woazLTyFOFubISRY Lq/view?usp=sharing 


https://www.slideshare.net/steaemy1/vietile-sf-ap 


= aie 2 
„luda minunate, săgeată ai fost trimis ca să loveşti şi să pierzi de tot taberele 
demonilor, iar pe cei răniţi de aceia să-i vindeci cu darul unuia Dumnezeului 
nostru, pe care roagă-L să dăruiască sufletelor noastre pace şi mare milă“. (Sti- 
hiră la Doamne strigat-am, 19 iunie) 


3 5 


Sfântul apostol luda a fost unul dintre cei doisprezece apostoli ai Domnului şi 
era din neamul lui Iuda, din care au coborât David şi Solomon. 


Sfântul luda s-a născut în cetatea Nazaret din Galileea, fiind fiu al dreptului 
Iosif, cu care s-a logodit mai apoi prea nevinovata Fecioară Maria. 


Potrivit tradiției, mama lui luda era Salomeea, fiica lui Agheu, fiul lui Varahia, 
un frate al Sfântului Zaharia, tatăl Sfântului proroc loan înaintemergătorul 
Domnului. 


Acest luda era frate cu Sfântul apostol Iacov cel drept, primul ierarh al Bisericii 
din Ierusalim. Sfântul apostol Iuda este numit de obicei Iuda al lui Iacov, adică 
fratele apostolului Iacov. El prefera să fie numit aşa ca urmare a smereniei sale, 
căci se credea nevrednic de a fi numit frate de sânge al Domnului, deoarece el 
păcătuise înaintea Domnului, mai întâi prin lhpsă de credinţă şi apoi prin lipsă de 
dragoste frățească. 


Sfântul evanghelist loan Teologul aduce mărturie păcatului lui luda prin lipsă de 
credinţă, când scrie: „Nici fraţii Lui nu credeau în El“ (loan 7, 5). Lămurind 
acest fragment din Evanghelie, crede că fraţii de care se 
pomeneşte aici erau copiii lui Iosif. EI zice: „Până şi fraţii Lui, copiii lui Iosif 
(printre care şi acest Iuda), nu credeau în EL, adică în lisus. Și de unde venea 
această neîncredere în EI? Din propria lor rea voinţă şi din pizmă, căci mai 
degrabă pizmuiesc cei apropiaţi pe rudele lor decât o fac străinii“. Astfel, 
vedem că luda a păcătuit împotriva Domnului prin lipsa lui de credinţă. 


Mai mult, luda arăta faţă de Hristos şi lipsă de dragoste frățească. Atunci când 
Iosif, întorcându-se din Egipt, a început să-şi împartă pământul între copiii 
rămaşi de la prima soţie, a vrut să-i lase o bucată şi Domnului lisus (care se 
născuse în mod minunat şi fără ca losif să o cunoască pe Preasfânta Fecioară 
Maria), care pe atunci era un copilaş. Dar trei dintre fiii lui losif nu doreau ca 
lisus să aibă partea sa de pământ, căci era născut din altă mamă. Numai al patru- 
lea fiu, Sfântul Iacov, a încuviinţat ca lisus să fie şi EI părtaş al bucății sale de 
pământ; şi de aceea a fost numit „fratele Domnului“. 


Cunoscând păcatele sale din trecut şi lipsa lui de credinţă şi de dragoste fră- 
țească, luda nu îndrăznea să se numească frate al lui Dumnezeu, ci doar fratele 
lui Iacov, după cum scrie el însuşi în epistolă: „Iuda, rob al lui lisus Hristos şi 
frate al lui Iacov“ (Iuda 1,1). 


Apostolul luda, numit şi luda al lui Iacov, avea şi alte nume. Evanghelistul 
Matei îl numeşte Lebeu şi Tadeu. Aceste nume nu i s-au dat apostolului fără de 
motiv, căci numele Lebeu semnifică „înflăcărat“. 


Dat apostolului Iuda, acest nume arată că după ce acesta păcătuise în faţa lui 
Hristos Dumnezeu prin necredinţa sa, mai apoi el a crezut că lisus este ade- 
văratul Mesia şi 1 s-a dăruit cu toată inima sa. 


Apostolul luda mai este numit şi Tadeu, ceea ce înseamnă „cel ce înalță laudă“, 
căci el proslăvea şi mărturisea multora pe Hristos Dumnezeu şi vestea Evan- 
ghelia. 


Se cunosc foarte puţine despre viaţa şi lucrările Sfântului apostol Iuda, în afară 
de faptul că s-a căsătorit cu o femeie pe nume Mariam. Se mai ştie că, în timpul 
domniei lui Domițian (81-96 d.Hr.), doi nepoți de-ai lui Iuda, care lucrau 
pământul, au fost aduşi în faţa împăratului, fiind pârâți de necredincioşi pentru 
că erau urmaşi ai lui David şi rude de sânge cu Domnul. Dar cercetându-i, împă- 
ratul s-a încredinţat că ei nu erau în nici un chip primejdioşi şi 1-a slobozit. 


Ca şi ceilalți „fraţi ai Domnului“, apostolul luda a săvârşit multe lucrări de evan- 
ghelizare, răspândind Evanghelia lui Hristos. 


La scurt timp după înălţarea la ceruri a Domnului lisus Hristos, apostolul Iuda, 
aşa cum au făcut toţi apostolii lui Hristos, a pornit să propovăduiască Evan- 
ghelia. 


Istoricul. bisericesc Nichifor Calist mărturiseşte: „Sfântul Iuda, căruia i se 
mai spunea şi Tadeu şi Lebeu, fiul lui Iosif şi fratele lui Iacov, care a fost 
aruncat de pe vârful templului din Ierusalim, a propovăduit Evanghelia şi a 
răspândit creştinismul mai întâi în ludeea, Galileea, Samaria şi Idumeea, iar 


mai târziu în Arabia, Siria şi Mesopotamia. În cele din urmă, el a ajuns în 
cetatea Edessa, care aparținea regelui Abgar şi unde Evanghelia mai fusese 
vestită înainte de venirea sa de un alt Tadeu, unul dintre cei şaptezeci de 
apostoli. Apostolul luda a rămas acolo până ce a încheiat cele începute de acel 
Tadeu “. 


Mai există şi unele înscrisuri potrivit cărora Sfântul apostol Iuda a propovăduit 
credinţa creştină şi în Persia, de unde a scris epistola sa sobornicească în limba 
greacă. EI a alcătuit această epistolă deoarece oamenii fără de credinţă, intrând 
prin viclenie în obştea credincioşilor, preschimbau harul lui Dumnezeu într-un 
prilej de a săvârşi nelegiuiri. ŞI, sub acoperământul libertăţii creştine, îşi îngă- 
duiau să săvârşească multe fapte ticăloase. 


Scurta epistolă a Sfântului apostol Iuda cuprinde multe gânduri şi învățături 
creştine însemnate. Astfel, epistola vorbeşte despre taina Sfintei Treimi, întru- 
parea lui lisus Hristos, deosebirea dintre îngerii buni şi cei răi şi despre înfri- 
coşata judecată ce va să vină. Şi îi mai sfătuieşte pe creştini să ocolească necu- 
răția păcatului: poftele trupeşti, ocara, hula, mândria, neascultarea, pizma, ura, 
viclenia, răutatea. Apostolul îndeamnă pe toţi să fie statornici în împlinirea 
datoriilor, în credinţă, rugăciune şi iubire. EI ne sfătuieşte să aducem pe calea 


cea dreaptă pe cei şovăitori, să-i ocolim pe rătăciţi, ale căror învățături sunt vătă- 
mătoare sufletului. 


Sfântul lămureşte cu mare limpezime cum cei necredincioşi vor pieri precum 
locuitorii Sodomei (luda 1, 7-25). 


In epistola sa, Sfântul apostol Iuda arată că, pentru mântuire, nu e destul să treci 
de la păgânism la creştinism. Pe lângă credinţă mai este nevoie să faci fapte 
bune, care se potrivesc creştinilor şi celor vrednici a se mântui. 


Ca exemplu el istoriseşte pedepsirea îngerilor şi a oamenilor de către Dumnezeu. 
Pe îngerii care nu şi-au păstrat vredmicia, Dumnezeu 1-a legat cu lanţuri veşnice 
în întuneric, ţinându-i acolo până la înfricoşata Sa judecată (Iuda 1, 6). Şi Dum- 
nezeu, după ce a izbăvit poporul Său scoţându-l din Egipt, a nimicit pe cei care 
nu credeau şi căzuseră în desfrâu, ducând o viaţă potrivnică legii lui Dumnezeu 
(uda 1, 5). Astfel, în câteva cuvinte, apostolul luda descoperă în epistola sa ade- 
văruri de căpetenie. 


Sfântul apostol Iuda a cercetat şi multe alte ţinuturi, vestind Evanghelia, adu- 
când neamuri la credinţa creştină şi îndreptându-le pe calea mântuirii. Lucrând 
în acest chip, el a ajuns pe pământurile din apropierea Muntelui Ararat unde, 
convertind o mulţime de oameni, a făcut din idolatri creştini. Pentru toate ace- 
stea, apostolul şi-a atras mânia preoților păgâni. Ei l-au prins şi, după ce l-au su- 
pus la diferite cazne, l-au răstignit pe cruce şi l-au străpuns cu suliţele. Aşa s-au 
încheiat muncile şi viaţa Sfântului apostol Iuda, care a plecat la Hristos Dumne- 
zeu, pentru a primi de la El cunună de răsplată veşnică în ceruri. Amin. 


Troparul, glasul I: Al lui Hristos frate şi mucenic tare ştiindu-te pe tine, Iuda, 
cu sfinţenie te lăudăm pe tine, cel ce ai călcat înşelăciunea şi credinţa ai păzit. 
Pentru aceasta astăzi prea sfântă pomenirea ta prăznuind, dezlegare de păcate cu 
rugăciunile tale luăm. 


Condac, glasul I: Din rădăcină slăvită, odraslă de Dumnezeu dăruită ai răsărit 
nouă, însuţi văzătorule al Domnului, apostole al lui Dumnezeu frate, propo- 
văduitorule al lui Hristos prea înțelepte, hrănind toată lumea cu rodurile cuvin- 
telor tale, şi credinţa cea drept slăvitoare, a Domnului, prea fericite şi tăinui- 
torule al harului. 


Extras din cartea: Vieţile Sfinţilor apostoli tipărită cu binecuvântarea prea 
Sfinţitului părinte Galaction, episcopul Alexandriei şi Teleormanului, Bucu- 
reşti Editura Sophia, 288 p.; 20 cm. 


